hotchpotch/miracl-hf-unified huggingface dataset:
गुणस्थान
जैन दर्शन में गुण स्थान, उन चौदह चरणों के लिए प्रयोग किया गया हैं जिनसे जीव आध्यात्मिक विकास के दौरान धीरे-धीरे गुजरता है, इससे पहले कि वह मोक्ष प्राप्त करें। जैन दर्शन के अनुसार, यह पुद्गल कर्मों पर आश्रित होने से लेकर उनसे पूर्णता पृथक होने तक आत्मा की भाव दशा हैं। यहाँ शब्द के "आधार पर" इसका मतलब एक साधारण नैतिक गुणवत्ता नहीं है, अपितु यह आत्मा की प्रकृति — ज्ञान, विश्वास और आचरण के लिए उपयोग किया गया है। दर्शन, मोहनीय आदि कर्मों के उदय, उपशम, क्षयोपशम और क्षय के निमित्त से होनेवाले जीव के आंतरिक भावों को गुणस्थान गुणस्थान कहते हैं (पंचसंग्रह, गाथा ३)। गुणस्थान, १४ हैं। चौथे कर्म मोहनीय को कर्मों का राजा कहा गया है। दर्शन और चरित्र मोहनीय के भेद से दो प्रकार के हैं। प्रथम दृष्टि या श्रद्धा को और दूसरा आचरण को विरूप देता है। तब जीवादि सात तत्वों और पुण्य पापादि में इस जीव का विश्वास नहीं होता और यह प्रथम (मिथ्यात्व) गुणस्थान में रहता है। दर्शन मोहनीय और अनंतानुबंधी क्रोध-मान-माया-लोभ के उपशम या क्षम से सम्यकत्व (चौथा गुणस्थान) होता है। श्रद्धा के डिगने पर अस्पष्ट मिथ्यात्व रूप तीसरा (सासादन) और मिली श्रद्धा रूप तीसरा (मित्र) गुणस्थान होता है। सम्यक्त्व के साथ आंशिक त्याग होने पर पाँचवाँ (देशविरत) और पूर्ण त्याग होने पर भी प्रसाद रहने से छठा (प्रमत विरत) तथा प्रमाद हट जाने पर सातवाँ (अप्रमत्त विरत) होता है। संसारचक्र में अब तक न हुए शुभ भावों के होने से आठवाँ (अपूर्वकरण) तथा नौवाँ (अनिवृत्तिकरण) होते हैं। बहुत थोड़ी लोभ की छाया शेष रहने से दसवाँ (सूक्ष्मसांपराय) और मोह के उपशम अथवा क्षय से ११वाँ (उपरांत मोह) या १२वाँ (क्षीण मोह) होता है। कैवल्य के साथ योग रहने से १३वाँ (संयोग केवली) और योग भी समाप्त हो जाने से १४वाँ (अयोग केवली) होता है और क्षणों में ही मोक्ष चला जाता है।
मुनि प्रमाणसागर के अनुसार "गुणस्थान आत्मा-विकास का दिग्दर्शक है"।आध्यात्मिक विकास के निम्न चौदह चरण हैं:
पहले चरण का प्रतीक सकल अज्ञान है। अगर इस स्तर पर, एक व्यक्ति अपने अस्तित्व का ध्यान करता है, उसमें निम्नलिखित ऊर्जाओं का अस्थायी निलंबन होता है:  यह गुणस्थान जीव की मानसिक स्थिति को दर्शाता है जब वह जीव सम्यक् दर्शन से डिग रहा हो। इसका शाब्दिक अर्थ है समयक्त्व का विनाश।  मिश्र मतलब मिश्रित। इस गुणस्थान में जीव समयक्त्व पर थोड़ा विश्वास और थोड़ा संदेह करता है।
जब व्यक्ति का संदेह हट जाता हैं, वह इस गुणस्थान में पहुँचता है और सम्यक् दृष्टि (सच्चा आस्तिक)। कहलाता है। संदेह ध्यान या गुरु के निर्देश के कारण हट सकता है।
देश मतलब आंशिक। सम्यक् चरित्र की प्राप्ति के लिए आंशिक व्रतों का पालन और स्थूल रूप से पाँच पापों का त्याग।
प्रमाद सहित महाव्रतों का पालन। यह दिगम्बर जैन मुनि (साधु) के रूप में पहला क़दम है। इसमें पूर्ण आत्म-अनुशासन होता है हालांकि कभी कभी थोड़ी लापरवाही होती है।
सभी महाव्रतों का सम्यक् पालन।
गुणस्थान जिसमें मंद रूप में कषाय मौजूद हों।
स्थूल रूप से मोहनीय कर्म का क्षय।
कषायों का सूक्ष्म रूप में मौजूद होना।
मोह का दमन पर केवल ज्ञान की प्राप्ति नहीं होना।
सभी कषाय और मोह का क्षय।
इस गुणस्थान में आत्मा के स्वाभाविक गुण- अनन्तज्ञान, अनन्तदर्शन, अनन्तसुख और अनन्त आत्मशक्ति प्रकट हो जाते हैं। "स" अर्थात् "साथ" और योग यानी मन, वाणी और शरीर की गतिविधी। केवली शब्द का प्रयोग सर्वज्ञ जीवों (अरिहन्त) के लिए किया गया है जिन्होंने सभी घातिया कर्मों का विनाश कर दिया हो और केवल ज्ञान की प्राप्ति कर ली हो।
यह मोक्ष पथ पर अंतिम चरण है जिसमें जीव चार अघातिया कर्मों का विनाश कर देता है। जीव इस गुणस्थान के पश्चात् सिद्ध बन जाता है। यह जीव का स्वाभाविक स्वरूप है।
विकृतीकरण (जैवरसायन)
विकृतीकरण (Denaturation) एक प्रक्रिया है जिसमें प्रोटीन या न्युक्लिक अम्ल अपनी मूल अवस्था में उपस्थित चतुष्क संरचना (quaternary structure), तृतीयक संरचना एवं द्वितीयक संरचना को छोड़कर एक नयी संरचना प्राप्त करता है। विकृतिकरण के लिये कोई वाह्य स्ट्रेस या वाह्य यौगिक (जैसे सान्द्र अम्ल या क्षार, सान्द्र अकार्बनिक लवण, कार्बनिक विलायक (अल्कोहॉल या क्लोरोफॉर्म) या विकिरण या ऊष्मा का उपयोग किया जाता है।
इलेक्ट्रानिक परिपथ
इलेक्ट्रॉनिक परिपथ (electronic circuit) वह परिपथ है जिसमें प्रतिरोधक, संधारित्र, ट्रांजिस्टर, प्रेरकत्व, डायोड आदि तार से या बोर्ड पर बने चालक मार्गों से जुड़े हों। इसके मुख्य दो प्रकार हैं- एनालाग परिपथ और डिजिटल परिपथ। जिस परिप्थ में एनालॉग और डिजिटल दोनों का मिश्रण होता है उसे मिश्रि परिपथ (मिक्स्ड सर्किट) या संकर परिपथ (हाइब्रिड सर्किट) कहते हैं।
इलेक्ट्रॉनिक इंजिनीयरी का इतिहास
इलेक्ट्रॉनिकी का आधुनिक रूप रेडियो एवं दूरदर्शन के विकास के रूप में सामने आया। साथ ही द्वितीय विश्व युद्ध में प्रयुक्त रक्षा उपकरणों एवं रक्षा-तन्त्रों से भी इसका महत्व उभरकर सामने आया। किन्तु इलेक्ट्रॉनिकी की नीव बहुत पहले ही रखी जा चुकी थी।
इलेक्ट्रॉनिकी के विकास की मुख्य घटनायें एवं चरण संक्षेप में इस प्रकार हैं:
लोइ प्रान्त
लोइ या लोय थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है। इसकी उत्तर्री सीमा लाओस देश से लगी हुई है। प्रान्तीय राजधानी का नाम भी लोइ (शहर) है और यह पहाड़ों से घिरा हुआ है जिनपर अक्सर धुंध रहती है।
नोंग खाइ प्रान्त
नोंग खाइ थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है।
नोंग खाइ प्रान्त ईसान क्षेत्र का सर्वोत्तरी प्रान्त है और इसकी उत्तरी सीमाएँ लाओस देश से लगी हुई हैं। लाओस की राजधानी व्येन्त्यान प्रान्तीय राजधानी नोंग खाइ (शहर) से केवल २५ किमी दूर है। मीकांग नदी यहाँ पर दोनों देशो के बीच एक प्राकृतिक सीमा बनाती है और उसपर थाई-लाओ मित्रता पुल नामक एक पुल खड़ा हुआ है।
रोइ एत प्रान्त
रोइ एत थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में स्थित है।
प्रान्त के नाम (ร้อยเอ็ด "रोइ एत") का अर्थ थाई भाषा में "एक सौ एक" है। सही अर्थों में यह "ग्याराह" - थाई में "सिप एत" (สิบเอ็ด) होना चाहिये था क्योंकि यह रोइ एत नगर के ग्याराह प्राचीन द्वारों पर रखा गया है जो इसके अधीन ग्याराह राज्यों के लिये बने हुए थे। प्राचीन काल में ग्याराह को "๑๐๑" (१०१) लिखा जाता था और वहीं से यह परिवर्तित प्रयोग व नाम उत्पन्न हुआ।
चइयफूम प्रान्त
चइयफूम थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है।
"चइयफूम" थाई भाषा में संस्कृत की "जय भूमि" का रूप है, यानि प्रान्त के नाम का अर्थ "विजय की भूमि" है। मलय भाषा में इसे "जय बूमि" में रूपांतरित किया जाता है।
खोन कैन प्रान्त
खोन कैन थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है।
बांग्लादेशी संसद के अध्यक्ष
बांग्लादेश की राष्ट्रीय संसद के अध्यक्ष(, उच्चारण:"बांलादेशेर जातीयो शौंशोदेर स्पिकार" अर्थात्:बांग्लादेश की राष्ट्रीय संसद के/की स्पीकर), बांग्लादेश की संविधान द्वारा स्थापित एक संवैधानिक पद है। वे बांग्लादेश की संसद के सभापति एवं अधिष्ठाता है। संसद के अधिष्ठान के अलावा, अध्यक्ष, राष्ट्रपति के उप कार्यवाहक भी हैं, अर्थात्‌, राष्ट्रपति के अभाव में वे राष्ट्रपतित्व का निर्वाह के लिये भी जिम्मेदार हैं। इसके अलावा, कुछ अवसरों पर वे विदेशों में भी सदन व देश का प्रतिनिधित्व करते हैं। उन्होंने संसद के सदस्यों द्वारा निर्वाचित किया जाता है। वे तटस्थ होता हैं एवं संसद को भंग किए जाने के बाद भी अगले अध्यक्ष के चयन तक अध्यक्षता की जिम्मेदारियां निभाने है।
सभापति का चुनाव, प्रक्रिया के नियमों के अनुसार होता है। वेस्टमिंस्टर प्रणाली पर आधारित किसी भी व्यवस्था के अनुरूप ही बांग्लादेश की संसद के सभापति का चुनाव भी सदस्यों द्वारा ही होता है। सदन की पहली बैठक निवर्तमान सभापति की अध्यक्षता में बैठती है। इस बैठक में अध्यक्ष महोदय(या उनकी गैरमौजूदगी में उपाध्यक्ष महोदय), नव निर्वाचित सदन के नए अध्यक्ष व उपाध्यक्ष के चुनाव नियमों के आधार पर करने की प्रक्रिया शुरू करते हैं, एवं यह चुनाव निवर्तमान सभापति की अध्यक्षता में ही किया जाता है। बहरहाल, नियमों के अनुसार, एक व्यक्ति अपने स्वयं के चुनाव की अध्यक्षता नहीं कर सकता है। नए अध्यक्ष व उपाध्यक्ष के चुनाव के पश्चात सदन को अनुकल के लिए स्थगित कीया जाता है एवम नए पदाधिकारियों को पद की शपथ दिलाई जाती है। इसके पश्चात सदन पुनः लय अध्यक्ष की अध्यक्षता में बैठती है।
बांग्लादेश की राजनीतिक परंपरा में, अध्यक्ष व उपाध्यक्ष को शपथ ग्रहण करने के साथ ही पद-ग्रहित मान लिया जाता है। अध्यक्ष को, बांग्लादेश के राष्ट्रपति, पद की शपथ दिलाते हैं। सदन के अन्य सामान सांसदों के विपरीत, राष्ट्रीय संसद के अध्यक्ष व उपाध्यक्ष अपने पद पर तब तक विराजमान रहते हैं जब तक उनके संबंधित उत्तराधिकारी पद पर विराजमान नहीं होते(आमतौर पर नए संसद के निर्वाचन के पश्चात)। बांग्लादेश की संवैधानिक व्यवस्था के अनुसार जैसे ही कार्यवाहक सरकार सत्ता पर आती है वैसे ही, प्रधानमंत्री, अन्य कैबिनेट मंत्री, सत्ता पक्ष के नेता, नेता विपक्ष एवं संसद के मुख्य सचेतक व अन्य सचेतकों को पद सेवानिवृत्त मान लिया जाता है। केवल अध्यक्ष और उपाध्यक्ष ही क्रमिक सदनों के बीच एक कड़ी की तौर पर बने रहते हैं।
निम्न तालिका में सभी पूर्व पदाधिकारियों की काल सहित सूची दी गई है:
विजयालय चोल
विजयालय चोल, चोल राजवंश द्वारा स्थापित तंजावुर राज्य के राजा थे।
मैक्स वेर्स्टाप्पेन
मैक्स वेर्स्टाप्पेन (अंग्रेजी : Max Verstappen) (जन्म: ३० सितम्बर १९९७) एक रेसिंग कार के ड्राइवर है जो सबसे कम उम्र में फॉर्मूला १ के ड्राइवर बने है। मैक्स वेर्स्टाप्पेन का जन्म बेल्जियम में हुआ था।
महा साराखाम प्रान्त
महा साराखाम थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है।
महा साराखाम ऐतिहासिक रूप से विद्यार्जन का केन्द्र रहा है। यहाँ पर पूर्वोत्तरी थाईलैण्ड की सबसे बड़ा विश्वविद्यालय, महा साराखाम विश्वविद्यालय (थाई भाषा: มหาวิทยาลัยมหาสารคาม, थाई उच्चारण: महावित्त्यालय महा साराखाम) स्थित है।
आत्माराम नाडकर्णी
आत्माराम नाडकर्णी भारत के उच्चतम न्यायालय में एडिशनल सॉलिसिटर जनरल हैं। 9 मई 2016 को मंत्रिमंडल की नियुक्ति समिति ने उन्हें इस पद पर तीन वर्षों के लिए नियुक्त किया है।
मुकदाहान प्रान्त
मुकदाहान थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है। इसकी पूर्वी सीमा लाओस देश के साथ लगी हुई है और मीकांग नदी द्वारा परिभाषित है।
"मुकदाहान" थाई भाषा में संस्कृत के "मुक्ताहार" (मुक्ता, अर्थ: मोती) शब्द के एक रूप पर आधारित है। थाई भाषा में मुकदाहान किसी भी मोती या (हीरे के अलावा) अन्य मूल्यवान रत्न के लिये प्रयोगित शब्द है।
अशोक चावला
अशोक चावला नेशनल स्टॉक एक्सचेंज (NES) के वर्तमान अध्यक्ष हैं। 13 मई, 2016 को उनकी नियुक्ति को पूंजी बाजार नियामक भारतीय प्रतिभूति और विनिमय बोर्ड (SEBI) ने मंजूरी दे दी। इस पद पर वे 3 मई, 2016 से 27 मार्च, 2014 तक रहेंगे। इसके पूर्व वे भारतीय प्रतिस्पर्धा आयोग के अध्यक्ष पद पर कार्यरत थे। इससे पूर्व वे फरवरी, 2016 में द इनर्जी एंड रिर्सोसेज इंस्टीट्यूट (Teri) के अध्यक्ष नियुक्त हुए थे।
सीसाकेत प्रान्त
सीसाकेत थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है। इसकी दक्षिणी सीमा कम्बोडिया देश के साथ लगी हुई है। प्रान्त में लाओ लोग बहुसंख्या में है लेकिन ख्मेर लोगों का भी बड़ा समुदाय है।
"सीसाकेत" थाई भाषा में संस्कृत के "श्री सहकेश" पर आधारित है।
सुरीन प्रान्त
सुरीन थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में स्थित है। इसकी दक्षिणी सीमा कम्बोडिया देश के साथ लगी हुई है।
प्रान्त में ५०% जनसंख्या ख्मेर लोगों की है और लाओ जातियों के भी कई लोग यहाँ रहते हैं। थाई लोग यहाँ अल्पसंख्या में हैं।
"सुरीन" थाई भाषा में संस्कृत के दो शब्दों के थाई रूपों को जोड़कर बना है: "सुर" (สุระ, अर्थ: देव) और "इन्तर" (อินทร์, अर्थ: इन्द्र), जो कि भारत में जुड़कर "सुरेन्द्र" बनता है।
उबोन रात्चाथानी प्रान्त
उबोन रात्चाथानी थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में स्थित है। इसकी उत्तरी और पूर्वी सीमाएँ लाओस के साथ और दक्षिणी सीमा कम्बोडिया के साथ लगी हुई है। प्रान्त में लाओ लोग बहुसंख्या में है लेकिन ख्मेर लोगों का भी बड़ा समुदाय है।
"रात्चाथानी" थाई भाषा में संस्कृत के "राज स्थान" पर आधारित है, यानि राजनगरी। "उबोन" थाई भाषा में "कमल" के लिये एक शब्द है, यानि "उबोन रात्चाथानी" का अर्थ "कमल का राजसी नगर" है।
उदोन थानी प्रान्त
उदोन थानी थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है।
"उदोन थानी" थाई भाषा में संस्कृत के "उत्तर थानी" पर आधारित है, जहाँ थानी शब्द आधुनिक राजस्थानी के "धानी" शब्द से मिलता-जुलता है और "नगर" या "बस्ती" का अर्थ रखता है।
त्रंग प्रान्त
त्रंग थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप के क्रा थलसंधि भाग में स्थित है। पश्चिम में यह अंडमान सागर से तटवर्ती है और यह प्राकृतिक सुंदरता से भरपूर क्षेत्र माना जाता है। प्रान्त का अधिकतर भाग पहाड़ी है।
स्टार्टप इण्डिया
स्टार्टप इण्डिया (Startup India) भारत सरकार की एक योजना है जो नया उद्योग शुरू करने के लिये बैंक से धन उपलब्ध कराने से सम्बन्धित है ताकि उद्यमिता को प्रोत्साहन मिल सके।
को रोजगार देने के तरफ देख रही है।
सतून प्रान्त
सतून थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप के क्रा थलसंधि भाग में स्थित है। पश्चिम में यह अंडमान सागर से तटवर्ती है और इसकी दक्षिणीपूर्व सीमा मलेशिया के पेरलिस राज्य से लगी हुई है।
सतून थाईलैण्ड के चार प्रान्तों में से एक है जिनमें मुस्लिम समुदाय की बहुसंख्या है। यहाँ लगभग ६८% लोग मुस्लिम और ३२% बौद्ध धर्मी हैं। मुस्लिम अधिकतर मलय जाति के वंशज हैं हालाँकि जनगणना में केवल १०% ने स्वयं को मलय बताया था। स्थानीय मलय उपभाषा पत्तानी मलय से भिन्न और केदाह की मलय से मिलती-जुलती है।
सूरत थानी प्रान्त
सूरत थानी, जिसे कभी-कभी केवल सूरत भी कहते हैं, थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप के क्रा थलसंधि भाग में स्थित है। यह पूर्व में थाईलैण्ड की खाड़ी के साथ तटवर्ती है और दक्षिणी थाईलैण्ड का सबसे बड़ा प्रान्त है।
"सूरत थानी" का अर्थ "सज्जन लोगों का नगर" है। इसमें "थानी" संस्कृत के "धानी" शब्द से उत्पन्न है जिसका अर्थ "नगरी" होता है - यह शब्द आधुनिक राजस्थानी के "ढाणी" शब्द में भी मिलता है।
रनोंग प्रान्त
रनोंग थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप के क्रा थलसंधि के मध्य भाग में स्थित है। इसकी पूर्वी सीमा बर्मा के तनीन्थार्यी मण्डल के साथ लगती है और दक्षिणपूर्व में यह अण्डमान सागर के साथ तटवर्ती है।
समकालीन कला संग्रहालय, तेहरान
तेहरान म्यूज़ियम ऑफ़ कंटेम्पररी आर्ट, तेहरान समकालिक कला संग्रहालय, या समकालीन कला संग्रहालय, तेहरान,(फ़ारसी: موزه هنرهای معاصر تهران) TMoCA के रूप में भी जाना जाता है। यह ईरान के सबसे बड़े कला संग्रहालय में से एक है। इसमें 3000 से अधिक कलाकृतियां हैं जिसमें 19 वीं और 20 वीं सदी की विश्व स्तरीय, यूरोपीय और अमेरिकी पेंटिंग, प्रिंट, चित्र और मूर्तियां का संग्रह शामिल है। इसके पास ईरानी आधुनिक और समकालीन कला के सबसे बड़ा संग्रह में से एक संग्रह है।
संग्रहालय का उद्घाटन महारानी फराह पहलवी द्वारा 1977 में किया गया था, 1979 की क्रांति से बस दो साल पहले। माना जाता है कि इसमें यूरोप और उत्तर अमेरिका के बाहर पश्चिमी उत्कृष्ट कलाकृतियों का सबसे मूल्यवान संग्रह है।
इस संग्रहालय को ईरानी वास्तुकार कामरान दीबा ने डिज़ाइन किया है जिन्होंने इसमें परंपरागत फारसी स्थापत्य कला के तत्वों का डिज़ाइन में प्रयोग किया है। इसे ललेह पार्क, तेहरान के निकट बनाया गया था। इसके भवन को समकालीन कला के एक उदाहरण के रूप में माना जा सकता है। संग्रहालय का अधिकतर हिस्सा जमीन के नीचे स्थित है जिसमें स्पाइरल चलने के रास्तों में गैलरियों को शाखा रूप में लगाया गया है।अनेक पश्चिमी की कलाकृतियां यहाँ के बगीचे में देखी जा सकती हैं।
1979 में ईरान की क्रांति के बाद, पश्चिमी कलाकृतियों को अलग से संग्रहालय की तिजोरियों में रखा गया था जब तक की क्रांति के बाद की पहली प्रदर्शनी 1999 में नहीं हुई।अब पश्चिमी कला के संग्रह को हर साल कुछ सप्ताहों के लिए दिखाया जाता है पर ईरान की परम्परावादी स्वभाव की वजह से अधिकतर कभी नहीं दिखाए जायेंगे।
इस संग्रह को यूरोप और संयुक्त राज्य अमेरिका के बाहर सबसे मूल्यवान पश्चिमी आधुनिक कला संग्रह माना जाता है, जिसे संस्थापक अध्यक्षों डेविड गैलोवे और डोना स्टेन ने फराह पहलवी के संरक्षण में एकत्रित किया है। ये कहा जाता है कि संग्रहालय में लगभग £2.5 बिलियन मूल्य की आधुनिक कला रखी गयी है। समय-समय पर स्थानीय और विदेशी कलाकारों की कृतियों की प्रदर्शनी यहां पर लगाई जाती है।
आने वाले सालों में टूर प्रदर्शनियों की योजना बनाई गयी है जिससे इस संग्रहालय के सुधार व नयी कलाओं को खरीदने के लिए पैसा जुटाया जा सके।
आज़ाद नगर, इन्दौर
आज़ाद नगर एक आवासीय इलाके में इंदौर के सबसे बड़े शहर और वाणिज्यिक राजधानी के मध्य प्रदेश, भारत.
यह मुख्य रूप से मुस्लिम-आबादी वाली जगह है। यह खान नदी के किनारे पर स्थित है।
निर्वाचित सदस्य के विधान सभा है महेंद्र हार्डिया
इस क्षेत्र में एक मुस्लिम के प्रमुख और का गठन 4 क्षेत्रों में से एक के लिए विकास, आवास 200 से अधिक घरों में से प्रत्येक में. वहाँ रहे हैं कई उच्च विद्यालयों और मदरसों इलाके में है।
आकाशवाणी इन्दौर केन्द्र, मालवा हाउस, आज़ाद नगर में स्थित है।
आज़ाद नगर रेडियो कॉलोनी, रेसिडेन्सी एरिया, मूसाखेडी और सम्वाद नगर के नज़दीक स्थित है। कमला नेहरू चिड़ियाघर,इंदौर के साथ सीमा लगी हुई है।
कई शहर बस मार्गों सेवा क्षेत्र, के साथ किराए से लेकर ₹5.00 करने के लिए ₹15.00 या और भी अधिक दूरी के आधार पर. ऑटोरिक्शा, मेट्रो, टैक्सी, सिटी बस, टाटा मैजिक और विभिन्न निजी टैक्सियों के रूप में इस तरह के उबेर, मेरु कैब्स, TaxiForSure और OlaCabs व्यापक रूप से उपलब्ध हैं।
निम्न मार्ग शहर के बस जोड़ता है Azad Nagar आराम करने के लिए इंदौर शहर की है।
बांग्लादेशी संसद के अध्यक्ष व उपाध्यक्षगण की सूची
बांग्लादेश की राष्ट्रीय संसद के अध्यक्ष(बांग्ला:জাতীয় সংসদের স্পিকার), बांग्लादेश की संसद के सभापति एवं अधिष्ठाता है। इसके अलावा, कुछ अवसरों पर वे विदेशों में भी सदन व देश का प्रतिनिधित्व करते हैं। उन्होंने संसद के सदस्यों द्वारा निर्वाचित किया जाता है। वे तटस्थ होता हैं एवं संसद को भंग किए जाने के बाद भी अगले अध्यक्ष के चयन तक अध्यक्षता की जिम्मेदारियां निभाने है। स्पीकर के अतिरिक्त, सदन, उनके उपाधिकरी के रूप में एक (या उससे अधिक भी) उपाध्यक्ष का भी चुनाव करती है, जिनका कार्य, सभापति की अनुपस्थिती में अध्यक्षता का निर्वाह करना होता है।
निम्न तालिका में सभी पूर्व पदाधिकारियों की काल सहित सूची दी गई है:
जोना परेटी
जोना एच परेटी  (जन्म 1 जनवरी, 1974) एक अमेरिकी इंटरनेट उद्यमी, संस्थापक बज़फ़ीड और हफिन्गटन पोस्ट, और डेवलपर के reblogging परियोजना के तहत "रीब्लोग".
परेटी में पले ओकलैंड, कैलिफोर्निया. उनके पिता इतालवी-अमेरिकी और उसकी माँ यहूदी है। उसकी सौतेली माँ किया गया था अफ्रीकी अमेरिकी. में भाग लिया और कैलिफोर्निया विश्वविद्यालय, सांता क्रूज़, जहां उन्होंने स्नातक की डिग्री के साथ में पर्यावरण अध्ययन में 1996. वह सिखाया कंप्यूटर विज्ञान की कक्षाओं में Isidore न्यूमैन स्कूल में न्यू ऑरलियन्स, लुइसियाना में 1990 के दशक के मध्य. उन्होंने पूरा postgrad में एमआईटी मीडिया लैब है। जबकि वहाँ, वह प्रसिद्ध हो गया जब एक ईमेल विनिमय के साथ नाइके पर एक अनुरोध करने के लिए प्रिंट "sweatshop" पर कस्टम आदेश जूते वायरल चला गया। वह भाई के हास्य अभिनेता और लेखक चेल्सी Peretti और शादी करने के लिए ब्लॉगर एंड्रिया Harner.
Peretti के सह-स्थापना की Huffington पोस्टके साथ-साथ, केनेथ Lerer और Arianna Huffington 2005 में. वह छोड़ दिया हफिंगटन पोस्ट के बाद 2011 में यह द्वारा खरीदा गया था AOL के लिए $315 मिलियन है।
2005 में, परेटी की मेजबानी की संक्रामक मीडिया पर तसलीम Eyebeam, जहां वह काम किया है के निदेशक के रूप में आर एंड डी लैब से 2001 - 2006. इस प्रक्रिया के दौरान Peretti की अवधारणा विकसित की है "ऊब काम पर नेटवर्क" है, जो वह supposes किया जा करने के लिए की तुलना में बड़ा कुछ प्रमुख टेलीविजन नेटवर्क के दर्शकों है।
Peretti की स्थापना की "इंटरनेट लोकप्रियता प्रतियोगिता" साइट BuzzFeed में नवंबर 2006. बाद में उन्होंने छोड़ दिया Huffington पोस्ट, Peretti पर काम करना शुरू किया BuzzFeed पूरा समय है। जबकि मूल रूप से सबसे अच्छा ज्ञात के लिए अपने मिश्रण के इंटरनेट memes और सूची, साइट प्राप्त नए ध्यान में जब यह पहली बार था करने के लिए तोड़ने खबर है कि जॉन मैक्केन समर्थन करेंगे एक प्रकार का दस्ताना Romney में 2012 में रिपब्लिकन पार्टी के प्राथमिक. साइट बढ़ने के लिए जारी रखा बाद में, स्थापना पर 35 करोड़ डॉलर अनुदान के रूप में निवेशकों से अगले वर्ष है। अगस्त 2014 में, साइट पर उठाया एक और $50 मिलियन से उद्यम पूंजी फर्म एंड्रिस्सें होरोवित्ज, दोगुने से भी अधिक अपने पिछले दौर के वित्त पोषण. साइट के कथित मूल्य लगभग $1 अरब डॉलर से एंड्रिस्सें Horowitz.
लिओन पनेटा
लिओन एडवर्ड पनेटा () (जन्म जून 28, 1938) एक अमेरिकी राजनीतिज्ञ, वकील और प्रोफेसर हैं। इन्होंने राष्ट्रपति बराक ओबामा के कार्यकाल में २००९ से २०११ तक अमेरिकी खुफिया संस्था सेंट्रल इंटेलीजेंस एजेंसी के निदेशक और २०११ से २०१३ तक रक्षा सचिव की बेहद महत्वपूर्ण भूमिकाएँ निभाईं। पनेटा १९७७ से १९९३ तक संयुक्त राज्य अमेरिका की संसद (हाउस ऑफ़ रिप्रज़ेन्टेटिव्स) के सदस्य रहे। १९९३-९४ बजट प्रबंधन कार्यालय के निदेशक और १९९४ से ९७ तक तत्कालीन राष्ट्रपति बिल क्लिंटन के कार्यालय के अध्यक्ष (चीफ़ ऑफ़ स्टॉफ़) रहे। वह "पनेटा स्कूल ऑफ़ पब्लिक पॉलिसी" (जन नीति विद्यालय) के संस्थापक हैं और सांता क्लारा विश्वविद्यालय में जन नीति के प्रोफेसर हैं।
जनवरी 2009 में, तत्कालीन राष्ट्रपति बराक ओबामा ने पनेटा को सीआईए निदेशक के पद पर नियुक्त करने की घोषणा की। अमेरिकी सीनेट ने पनेटा के नियुक्ति को फरवरी २००९ में मंजूरी दी। निदेशक पद पर अपने कार्यकाल के दौरान पनेटा ने पाकिस्तान में ओसामा बिन लादेन को मारने के लिये चलाये गये सैन्य अभियान का सफल संचालन किया।
रॉबर्ट गेट्स के पदच्युत होने के बाद 28 अप्रैल, 2011 को ओबाम ने पनेटा के रक्षा मंत्री पद पर नियुक्ति की घोषणा की। जून में सीनेट ने पनेटा को एकमत से रक्षामंत्री का पदभार दे दिया जिसे उन्होंने 1 जुलाई, 2011 को ग्रहण किया। उनके बाद ६ सितंबर, २०११ को डेविड पेट्रियस सेंट्रल इंटीलिजेंस एजेंसी के अगले निदेशक चुने गये।
स्क्लैटर मोनाल
स्क्लैटर मोनाल () या (crestless monal) (Lophophorus sclateri) मोनाल प्रजाति का एक पक्षी है जो पूर्वी हिमालय में पाया जाता है तथा इसकी एक उपजाति अरुणाचल प्रदेश के मिश्मी पहाड़ों में पाई जाती है। इसको मिश्मी भाषा में "ट्रट्टा", "पोआ पदोइ", "पुइ दि" तथा "पेदे" कहते हैं।
नर का आकार करीब २७ इंच (६८ से.मी.) होता है, पंखों की लंबाई १२.४ इंच (३१.५ से.मी.) तथा पूँछ ९ इंच (२३ से.मी.) लंबी होती है। यह पक्षी पूर्वी हिमालय का मूल नीवासी है जो भारत  के अरुणाचल प्रदेश से लेकर पूर्व की ओर उत्तरी म्यानमार , दक्षिण-पूर्वी तिब्बत  तथा चीन  के पश्चिमी यूनान इलाके में पाया जाता है। इसके आवास का स्थान होता है वृक्ष रेखा के अल्पाइन चारागाह, उसके नीचे बुरंश के झाड़ तथा पथरीली खड़ी ढलानें यानि ३,०००-४,२०० मी. (९,९००-१३,८०० फ़ीट) से लेकर नीचे तक बलूत-बुरंश के तथा शंकुधारी वन जिनमें बाँस भी मौजूद होते हों, अज़ेलिया () के वन, जूनिपर () तथा कोटोनिअस्टर () के वन, और अक्टूबर में यह २,०००-३,००० मीटर (६,५००-९,९०० फ़ीट) वाले शीतोष्ण शंकुधारी वन में आ जाते हैं।
यह कन्द, मूल, बीज, छाल और पत्तियाँ खाते हैं।
कोच राजबोंग्शी लोग
राजबोंग्शी या कोच राजबोंग्शी पूर्वोत्तरी भारत के असम राज्य का एक समुदाय है जो कुछ हद तक पश्चिम बंगाल के उत्तरी भाग, बिहार, मेघालय, नेपाल, बांग्लादेश व भूटान में भी बसा हुआ है। यह मूल रूप से ब्रह्मपुत्र नदी की घाटी के निचले भाग के वासी हैं और कामतापुर क्षेत्र में बहुसंख्यक हैं।
धनानंद
महान सम्राट महाराजा महापद्मनंद जो एक नंद वंशी थे इनके 9 पुत्र थे जिन्हें नवनन्द कहा जाता था ये पुत्र निम्न लिखित है:-
इनमें से धनानन्द नौवां पुत्र था। जो महापद्मनंद की दासी से उत्पन्न हुआ था। जिसने धोके से आपमे पिता का वध कर दिया और नंदवंश का आगे चलकर उत्तराधिकारी बना।
अलग-अलग इतिहास कार अपने अपने पृथक तर्क से इनके शासन व सुशासन काल का वर्णन करते हैं।
बौद्ध धर्म अपनी चरम सीमा मे था, अत: बहुत सी किताबों मे धनानन्द एक स्वतंत्र व आधुनिक बौध धर्म से प्रेरित बताया गया है॥
विपक्ष के नेता (बांग्लादेश)
राष्ट्रीय संसद के विपक्ष के नेता, (बंगाली: বিরোধীদলীয় নেতা ) बांग्लादेश की राष्ट्रीय संसद की आधिकारिक विपक्ष के आधिकारिक नेतृत्वकर्ता एवं नेता होते हैं। यह पद आमतौर पर बृहदतम् विरोधी दल के नेता को दिया जाता है।
बांग्लादेश की राजनैतिक ढांचे में, नेता विपक्ष को किसी कैबिनेट मंत्री के बराबर का दर्जा दिया गया है और उन्हें विपक्ष के संदर्भ में प्रधानमंत्री के समकक्ष देखा जाता है जोकि सदन एवं शासक दल के नेता होते हैं।
मैकेन्ज़ी पर्वत
मैकेन्ज़ी पर्वतमाला () कनाडा के राज्य युकॉन और नॉर्थवेस्ट टेरीटरीज़ के कुछ हिस्सों को बांटने वाली एक पर्वतमाला है जो पील और लिअर्ड नदी के मध्य स्थित है। इसका नाम कनाडा के दूसरे प्रधानमंत्री अलेक्ज़ेंडर मैकेन्ज़ी के नाम पर उनके सम्मान में रखा गया है। कनाडा का प्रसिद्ध नाहानी राष्ट्रीय अभयारण्य मैकेन्ज़ी के पर्वतों में ही स्थित है।
मैकेन्ज़ी के पर्वतों में विश्व के कुल ज्ञात टंगस्टन का 55% हिस्सा पाया जाता है। नॉर्थेव्स्ट प्रान्त का खदान शहर टंगस्टन और कैन्टुंग खदान मैकेन्ज़ी के पर्वतों में ही स्थित है। इन पर्वतों में सिर्फ़ दो सडकें ही जाती है जो युकॉन में स्थित हैं। नाहानी रेंज मार्ग जो टंगस्टन की तरफ़ जाती हैऔर कैनल मार्ग जो मैकमिलन दर्रा की तरफ़ जाती है।
इस पर्वतमाला का सबसे ऊंचा पहाड़ की ऊँचाई पर स्थित कील चोटी है। दूसरा सबसे ऊंचा पर्वत निर्वाना पर्वत है जो की ऊंचाई पर स्थित है और उत्तर-पश्चिम प्रदेश का सबसे ऊंचा पहाड़ है।
दि कलिनरी इंस्टीट्यूट ऑफ़ अमेरिका
"'द क्यूलिनरी इंस्टीट्यूट ऑफ अमेरिका " (सीआईए) एक निजी लाभ-अर्जित न करने वाला एक अमेरिकी कॉलेज है जिसे पाक शाला संबंधी और बेकिंग तथा पेस्ट्री कला शिक्षा में विशेषज्ञता हासिल है। सीआईए का प्राथमिक कैम्पस (परिसर) हाइड पार्क, न्यूयार्क में और इसके शाखा परिसर सेंटे हेलेना, कैलीफोर्निया और नेपा, कैलीफोर्निया, सान एंटोनियो, टेक्सास और सिंगापुर गणराज्य में हैं। सीआईए आतिथ्य उद्योग में पेशेवरों के लिए, सम्मेलनों और परामर्शी सेवाओं, मनोरंजन संबंधी कक्षाओं में गैर-पेशेवरों के लिए शिक्षा जारी रखने और कार्यकारी एवं स्नातक शिक्षा के लिए अपने केंद्र - द फूड बिजनिस स्कूल की भी पेशकश करता है। कॉलेज लगभग 170 फैकल्टी सदस्यों को रोजगार प्रदान करता है जिसमें अमेरिकन कलिनरी फेडरेशन द्वारा प्रमाणित, स्टाफ के अनेक प्रमाणित मास्टर शैफ और रिटेल बैंकर्स ऑफ अमेरिका द्वारा प्रमाणित मास्टर बेकर्स शामिल हैं। सीआईए में दरअसल खाद्य सेवा उद्योग के सभी क्षेत्रों के 48,000 से ज्यादा भूतपूर्व छात्र (एल्मनी) हैं।
कॉलेज इसके न्यूयार्क, कैलीफोर्निया और टैक्सास के परिसरों में पाकशाला कला और बेकिंग एवं पेस्ट्री कला में एसोशिएट डिग्री और अपने न्यूयार्क परिसर में प्रबंधन, पाक शाला विज्ञान, और अनुप्रयुक्त खाद्य अध्ययनों में स्नातक डिग्रियाँ प्रदान करता है। प्रत्येक कार्यक्रम में कॉलेज के कैम्पस स्थित रेस्टोरेंट में सीआईए-द्वारा अनुमोदित खाद्य सेवा प्रचालन और हैंड्स-ऑन वर्क का 15 सप्ताह का इंटर्नशिप शामिल है। स्नातक डिग्री प्रबंधन कार्यक्रमों में, शिक्षा में जिन क्षेत्रों पर ध्यान दिया जाता है, उनमें उच्च श्रेणी की शराब, पेयपदार्थ और आतिथ्य, लेटिन पाक शैली, बेकिंग और पेस्ट्री के उच्च श्रेणी के सिद्धांत, उद्यमिता (व्यवसाय आरंभ करना), खेत-से-मेज तक खाना पकाना और एशियाई पाक शैली शामिल हैं। इनमें से अधिकांश कनसेन्ट्रेशन्स में सीआईए के दूर स्थित कैलीफोर्निया, टैक्सास या सिंगापुर परिसरों में सेमीस्टर शामिल हैं। कॉलेज के डिग्री कार्यक्रमों को मिडिल स्टेट्स कमीशन ऑन हायर एजुकेशन द्वारा मान्यता प्रदान की जाती है।
चिबोक छात्रा अपहरण
14-15 अप्रैल 2014 के बीच की रात को नाइजीरिया के चिबोक शहर के एक सरकारी विद्यालय से 276 छात्राओं का अपहरण हुआ। इस अपहरण की जिम्मेदारी बोको हराम नामक एक उग्रवादी संगठन ने ली।
लेस्ली क्लॉडियस
लेस्ली क्लॉडियस (25 मार्च 1927- 20 दिसंबर 2012) मैदानी हॉकी के प्रसिद्ध भारतीय खिलाड़ी थे। भारत सरकार ने इन्हें 1971 में पद्मश्री पुरूस्कार से सम्मानित किया।  लेस्ली क्लॉडियस का जन्म बिलासपुर, छत्तीसगढ़ में 25 मार्च 1927 को हुआ। एंग्लोइंडियन समुदाय के क्लॉडियस की रूचि खेलों में बचपन से ही थी। क्लॉडियस का निधन 85 वर्ष की आयु में कोलकाता के एक निजी अस्पताल में 20 दिसंबर 2013 को हो गया। क्लॉडियस पहले बंगाल नागपुर रेलवे टीम के लिए फुटबॉल खेलते थे। 1946 में उन्हें बेटन कप के लिए बंगाल नागपुर हॉकी टीम में जगह दी गयी। इसके बाद उन्होंने फुटबाल छोड़ के हॉकी पर ही ध्यान देना शुरू किया। 1948 के लंदन ओलंपिक, 1952 के हेलसिंकी ओलंपिक और 1956 के मेलबर्न ओलंपिक में स्वर्ण पदक जीतने वाली टीम के सदस्य रहे क्लॉडियस ने वर्ष 1960 के रोम ओलंपिक में भारतीय टीम की कप्तानी की, रोम ओलिंपिक में भारत ने रजत पदक प्राप्त किया।
क्लॉडियस और उधम सिंह का नाम गिनीज बुक ऑफ वर्ल्ड रिकार्ड्स में दर्ज है। इन दोनों ने हॉकी में ओलिंपिक के सर्वाधिक पदक प्राप्त किये हैं।
२०१२ के लंदन ओलम्पिक खेलों के समय तीन भारतियों खिलाडियों के नाम पर वहां की मेट्रो स्टेशन के नाम रखे गए जिनमे भारतीय हॉकी के जादूगर मेजर ध्यानचंद, रूप सिंह और क्लॉडियस के नाम थे।
फ़्रीज-फ़्रेम शॉट
फ्रीज फ्रेम शॉट अथवा फ़्रीज फ़्रेम शॉट फ़िल्मों में इस्तेमाल होने वाली एक तकनीक है जिसमें एक ही फ़्रेम को बार-बार दिखाया जाता है जिससे दर्शकों को ऐसा प्रतीत होता है मानों वे स्टिल फोटो देखे रहे हैं। प्रसिद्द फ़िल्म तारे ज़मीन पर एक ऐसे ही दृश्य के साथ समाप्त होती है। पहली बार इस तकनीक का प्रयोग अल्फ़्रेड हिचकॉक द्वारा निर्देशित, वर्ष १९२८ की अंग्रेजी फ़िल्म, ""शैंपेन"" में हुआ था।
बिम्बवाद
बिम्बवाद २०वीं सदी की आंग्ल-अमेरिकी कविता का एक आंदोलन था जिसमें बिम्ब अर्थात् "इमेजरी" की परिशुद्धता तथा स्पष्ट, तेज भाषा को महत्वपूर्ण माना जाता है।
बिम्बवाद को अंग्रेजी कविता में पूर्व-राफ़ेलीय (Raphaelites) आंदोलन के बाद सबसे प्रभावशाली आंदोलन के रूप में वर्णित किया गया है। एक काव्य शैली के रूप में इसने २०वीं सदी की शुरूआत में आधुनिकतावाद का पथ-प्रदर्शन किया। अंग्रेजी भाषा के साहित्य में इसे पहला संगठित आधुनिकतावादी साहित्यिक आंदोलन माना जाता है।
बिम्बवाद पर एज़रा पाउण्ड का कथन है, "ऐसी कविता जिसमें चित्रकला और शिल्पकला मानों संवाद के लिये एकत्र हुए हों।" बिम्बवाद को कभी-कभी विकास की निरंतर या सतत अवधि के बजाय रचनात्मक क्षणों के एक सिलसले के रूप में देखा जाता है। रेने टॉपिन ने टिप्पणी की है कि, बिम्बवाद को एक सिद्धांत और एक काव्य संप्रदाय के रूप न समझ कर कुछ कवियों, जो एक निश्चित समय के लिए एक छोटी संख्या के महत्वपूर्ण सिद्धांतों पर एकमत थे, की एक एसोसिएशन के रूप में समझना अधिक सटीक है।
हिन्दी साहित्य में बिम्ब का नवीन अर्थ-प्रतिपादन रामचन्द्र शुक्ल की आलोचना द्वारा हुआ और उन्होंने अर्थ-ग्रहण पर बिम्ब-ग्रहण को वरीयता दी।
फिनिक्स मार्केट सिटी, पुणे
फिनिक्स मार्केट सिटी जो कि महाराष्ट्र के पुणे ज़िले के विमान नगर में स्थित है एक सुपर मॉल है। इस सुपर मार्केट में विभिन्न प्रकार की वस्तुएं उपलब्ध रहती है।
जुगनी कैंप
जुगनी कैम्प भारतीय राज्य छत्तीसगढ़ के कोंडागांव जिले में एक गाँवहै जो कोंडागांव से उत्तर दिशा में राष्ट्रीय राजमार्ग ४३ के किनारे लगभग २० कि॰मी॰ की दूरी पर अवस्थित है।
बांग्लादेश जातीय पार्टी
बांग्लादेश जातीय पार्टी बांग्लादेश का एक राजनीतिक दल है जो लेफ्टिनेंट जनरल हुसैन मोहम्मद इरशाद द्वारा गठित मूल जातीय पार्टी से विलग होकर अस्तित्व में आयी। इसका पुराना नाम जातीय पार्टी (नाजिउर) था। ले॰ जनरल इरशाद द्वारा जातीय पार्टी का गठन वर्ष १९८५ में किया गया था। इस मूल पार्टी को अ़ब जातीय पार्टी (इरशाद) के नाम से जाना जाता है।
जातीय पार्टी (इरशाद)
जातीय पार्टी (इरशाद) बांग्लादेश का एक राजनीतिक दल है जो लेफ्टिनेंट जनरल हुसैन मोहम्मद इरशाद द्वारा गठित मूल जातीय पार्टी से जातीय पार्टी (नाजिउर) और जातीय पार्टी (मंजू) के रूप में दो टुकड़ों के विलग हो जाने के उपरांत शेष बचा हुआ मूल दल है। ले॰ जनरल इरशाद द्वारा जातीय पार्टी का गठन वर्ष १९८५ में किया गया था जिसे अ़ब जातीय पार्टी (इरशाद) के नाम से जाना जाता है।
जातीय पार्टी (मंजू)
जातीय पार्टी (मंजू) बांग्लादेश का एक राजनीतिक दल है जो लेफ्टिनेंट जनरल हुसैन मोहम्मद इरशाद द्वारा गठित मूल जातीय पार्टी से विलग होकर अस्तित्व में आयी। ले॰ जनरल इरशाद द्वारा जातीय पार्टी का गठन वर्ष १९८५ में किया गया था। इस दल के प्रमुख नेता अनवर हुसैन मंजू हैं।
ताई भाषाएँ
ताई भाषाएँ () या झुआंग-ताई भाषाएँ (Zhuang–Tai languages), जो थाई भाषा में फासाथाय (ภาษาไท, अर्थ: भाषा-थाई) या फासाताय (ภาษาไต) कहलाती हैं, दक्षिणपूर्व एशिया की ताई-कादाई भाषा-परिवार की एक शाखा है। इसमें थाईलैण्ड की राष्ट्रभाषा, थाई, लाओस की राष्ट्रभाषा, लाओ भाषा, बर्मा की शान भाषा और चीन के गुआंगशी प्रान्त की झुआंग भाषा शामिल हैं।
चक्री राजवंश
चक्री राजवंश (थाई: ราชวงศ์จักรี, चक्क्री रात्चावोंग; अंग्रेज़ी: Chakri Dynasty) थाईलैण्ड का वर्तमान संवैधानिक राजवंश है। इसकी स्थापना सन् १७८२ ईसवी में राजा राम प्रथम द्वारा की गई थी। इसके वर्तमान राजा भूमिबोल अदुल्यदेज १९४६ से शासन कर रहे हैं।
फातमा समौरा
फातमा सांबा डियोफ समौरा (जन्म: 1962, सेनेगल) संयुक्त राष्ट्र संघ में एक राजनयिक, कार्यकारी अधिकारी तथा फीफा की महासचिव हैं। फीफा के महासचिव पद पर नियुक्त होने वाली वे प्रथम महिला हैं। इस पद के लिए इनके नाम की घोषणा 12 से 13 मई, 2016 के मध्य मैक्सिको शहर में संपन्न हुई 66वीं फीफा कांग्रेस के दौरान फीफा अध्यक्ष गिआनी इन्फैनटिनों द्वारा की गई। इस पद पर उन्होने पूर्व महासचिव जेरोम वाल्के का स्थान लिया है जिन्हें फुटबॉल संबंधित सभी गतिविधियों से 12 वर्षों के लिए प्रतिबंधित कर दिया गया था।
ताई लोग
ताई लोग (Tai) उन भिन्न समुदायों का सामूहिक नाम है जो आदि-ताई भाषा बोलने वाले प्राचीन लोगों के आधुनिक वंशज हैं। इनमें से कुछ ऐसे भी हैं जो अब ताई भाषाएँ नहीं बोलते। पूर्वोत्तर भारत के अहोम लोग जो अब हिन्द-आर्य भाषा-परिवार की असमिया भाषा बोलते हैं, चीन के युन्नान और अन्य दक्षिणी भागों के कुछ समुदाय, थाई लोग (जो थाईलैण्ड में बहुसंख्यक हैं), वियतनामी लोग, लाओस के लाओ समुदाय के लोग, बर्मा के शान लोग सभी इस विविध ताई महासमुदाय के सदस्य हैं।
थाई लोग
थाई लोग दक्षिणपूर्व एशिया के थाईलैण्ड देश की बहुसंख्यक जाति है। यह ताई लोगों का एक उपसमुदाय है जो कि पूर्वोत्तर भारत, दक्षिणी चीन और कई दक्षिणपूर्व एशियाई देशों पर विस्तृत हैं। वे अधिकतर थेरवाद बौद्ध धर्म के अनुयायी हैं और थाई भाषा व उसकी उपभाषाएँ बोलते हैं।
लोहागढ़ दुर्ग
लोहागढ़ दुर्ग एक दुर्ग अथवा एक किला है जो भारतीय राज्य राजस्थान के भरतपुर जिले में स्थित है। दुर्ग का निर्माण भरतपुर के जाट वंश के(जाटो का प्लेटो अथार्त जाटों का अफलातून) तब कुंवर महाराजा सूरजमल ने 19 फरवरी 1733 ई. में करवाया था, जो सोघर के निकट निर्मित हैं।  यह भारत का एकमात्र अजेय दुर्ग हैं। अतः इसको अजय गढ़ का दुर्ग भी कहते हैं। इसके चारों ओर मिट्टी की दोहरी प्राचीर बनी हैं। अतः इसको मिट्टी का दुर्ग भी कहते हैं। किले के चारों ओर एक गहरी खाई हैं, जिसमें मोती झील से सुजानगंगा नहर द्वारा पानी लाया गया हैं। इस किले में दो दरवाजे हैं। इनमें उत्तरी द्वार अष्टधातु का बना है, जिसे जवाहर सिंह जाट 1765 ई. में दिल्ली विजय के दौरान लाल किले से उतारकर लाएँ थे। दीवाने खास के रूप में प्रयुक्त कचहरी कला का उदाहरण हैं। भरतपुर राज्य के जाट राजवंश के राजाओ का राज्यभिषेक जवाहर बुर्ज में होता था। इस किले पर कई आक्रमण हुए हैं, लेकिन इसे कोई भी नहीं जीत पाया। इस पर कई पड़ोसी राज्यों, मुस्लिम आक्रमणकारियों तथा अंग्रेजो ने आक्रमण किया, लेकिन सभी असफल रहे। 1803 ई. में लार्ड लेक ने बारूद भरकर इसे उड़ाने का असफल प्रयास किया था। यहां पर फतेह बुर्ज का निर्माण ब्रिटिश सेना पर विजय को चिरस्थायी बनाने के लिए करवाया गया था।
कंकवाड़ी
कंकवाड़ी (अंग्रेजी :Kankwadi या Kankwari) एक गांव तथा दुर्ग है जो भारतीय राज्य राजस्थान के अलवर ज़िले में स्थित है। इस दुर्ग की स्थापना सवाई राजा जय सिंह प्रथम ने की थी। राज्य में अकाल पड़ने पर जय सिंह जी ने इस किले का निर्माण कार्य शुरु करवाया, जिससे इलाके के लोगों को काम तथा मेहनताना मिलता रहे। आम लोग जहां दिन में किले पर काम करते थे, संभ्रांत परिवार के लोग रात को आकर अपने हिस्से का काम पूरा करते थे।
औरंगजेब ने गद्दी की लड़ायी के दौरान अपने भाई दारा शिकोह को कुछ समय के लिये इस किले में कैद रखा था।
कंकवाड़ी सरिस्का बाग परिसर के मुख्य इलाके में पड़ता है और इसीलिये यहां रह रहे गांव वालों को सरकार विस्थापित कर चुकी है। कुछेक परिवार अभी भी यहां रह रहे हैं, पर वे भी शीघ्र सरिस्का के बाहरी इलाके में विस्थापित कर दिये जायेंगे।
किले तक जाने के लिये सरिस्का वन परिसर से सफ़ारी जीप किराये पर ली जा सकती है। वन परिसर (व किला) अगस्त व सितंबर में बंद रहता है।
रूपनगढ़ दुर्ग
रूपनगढ़ दुर्ग (अंग्रेजी :Roopangarh Fort) एक पूर्व का दुर्ग था जो वर्तमान में एक होटल है। यह भारतीय राज्य राजस्थान के रूपनगढ़ में स्थित है इसका निर्माण महाराज रूप सिंह ने करवाया था।
२०१६ यूईएफए यूरोपा लीग फाइनल
२०१६ यूईएफए यूरोपा लीग फाइनल, 18 मई 2016 पर बासेल, स्विट्जरलैंड के सेंट जकोब-पार्क में हुए एक फुटबॉल मैच था। यह स्पेन के क्लब सेविला और इंगलैंड के क्लब लिवरपूल के बीच खेला गया था। सेविला ने फाइनल 3–1 से जीता लिया। यह उन्का इस प्रतियोगिता में एक रिकॉर्ड पांचवां खिताब था और वे प्रतियोगिता के इतिहास में सबसे अच्छा प्रदर्शन करने वाले क्लब बन गए।
विजेथुवा महावीरन
सुल्तानपुर जिले के कादीपुर तहसील में स्थित विजेथुवा महावीरन "भगवान हनुमान" को समर्पित एक प्रसिद्ध पौराणिक मंदिर है। माना जाता है कि यह वही स्थान है जहाँ पर पवनपुत्र भगवान हनुमान ने लंकाधिपति रावण के मामा "कालनेमि" नामक दानव का वध किया था। लक्ष्मण के प्राण बचाने के लिए जब हनुमान जी "संजीवनी बूटी" लेने के लिए गए थे, तो रावण द्वारा भेजे गए कालनेमी दानव ने उनका रास्ता रोकने का प्रयास किया था। उस समय हनुमान जी ने कालनेमी दानव का वध इसी स्थान पर किया था। यहीं से कुछ दूरी पर उमरपुर नामक गाँव में भगवान शिव जी का मंदिर भी स्थित है।
बांग्लादेश के प्रधानमंत्रीगण की सूची
बांग्लादेश के प्रधानमंत्री की पूरी सूची में वे लोग शामिल हैं जिन्होंने 1971 में बांग्लादेश के गठन के बाद प्रधानमंत्री बांग्लादेश के पद की शपथ ली।
काटल
काटल (अंग्रेजी Katal या Katil) सूर्यवंशी राजपूत राष्ट्र की एक शाखा है। काटल राष्ट्र भारत और पाकिस्तान में मौजूद पंजाब के क्षेत्रों में पाई जाती है। इस जनजाति के 360 गांव बसे हैं, जिनमें से 100 के करीब जिले नारोवाल और गुरदासपुर में पाए जाते हैं। और जम्मू में उनकी अनुस्मारक रहे हैं। यह अपने आप सोरिया ोनशिय जताते हैं। ये लोग खोखरों से शादी नहीं करते।
मुगल सम्राट औरंगजेब के दौर में काटल, राव, बलील, माल, नहालह जाति के लोग इस्लाम में चले गए। और तहसील शकरगढ़ के काटल मुस्लिम हैं मगर जम्मू और भारत के काटल हिंदू हैं।
1- दृश्यता में है कि राजा तीड़ो, किरण, सोमपाल, बरशपत, ावीगीधीता, दीधदता, मुंह, आधार पाल, रतन पाल, ाटर, राजा साहसरानो, राजा सनतील, राजा कैरेट, राजा कोड़, राजा चित, राजा गोरा , राजा भरत, राजा बिल, राजा शीखा और उसका बेटा राजा जीसरथ। उन्हें खीरिय जयपुर से गज़नह मोहम्मद ने निकालकर जम्मू में मनगलह देवी के स्थान पर बसाया। उनमें से एक राजा कैरेट वंश सांबा गांव के पास जंगल में डकैती करने लगी। उन्होंने सांबा गांव की एक लड़की का अपहरण कर लिया। इस लड़की के भाइयों ने उन्हें तहसील शकरगढ़ के बहुत बड़े क्षेत्र में फैली हुई जमीन दे दी। उन्होंने इस जगह पर बसेरा किया और इस जगह को काटल नाम दिया क एन पीढ़ियों आजकल काटल कहा जाता है। 2- दृश्यता में है कि मुगलों के दूर में राजपूतों का एक राजा था जिसे मुगलों से हार हुई तो मुगलों ने उन्हें अपने क्षेत्र से निकालकर [[जम्मू] ] क्षेत्र में बसाया। और इन दिनों [[शकरगढ़]] और [[जम्मू]] के बीच एक जंगल हुआ करता था। इस राजा को कहा गया कि सुबह से लेकर शाम तक तुम इस जंगल के जितने क्षेत्र को तह कर लोगे तो क्षेत्र तुम्हारे हवाले कर दिया जाएगा। इस राजा ने ऐसा ही किया और जो क्षेत्र भी हासिल किया उसका नाम काटल रख दिया जो [[पंजाबी]] शब्द [[कटली]] जिसके अर्थ जंगल क्षेत्र के हैं रख दिया। आजकल इस राजा की पीढ़ियों जो इस क्षेत्र में बस्ती हैं काटल के नाम से पुकारा जाता है।
प्रधानमंत्री कार्यालय (बांग्लादेश)
गणप्रजातंत्री बांग्लादेश का प्रधानमंत्री कर्यालय या सहजतः प्रधानमंत्री कार्यालय(, उच्चारण:"प्रोधानमोन्त्रीर् कार्एयालाॅयो", , "प्राइम मिनिस्टरस् ऑफिस (पीएमओ)"), एक सरकारी प्रशासनिक कार्यालय है जो ढाका महानगर के व्यस्ततम् क्षेत्र तेजगाँव में स्थित है। यह बांग्लादेश के/की प्रधानमंत्री की व्यक्तिगत अधिकारिणी है, जिसे अकसर, कई मायनों में सरकार के एक मंत्रालय के रूप में भी देखा जाता है। इसकी जिम्मेदारी, सरकार के अन्य मंत्रालयी कार्यालयों के बीच विभिन्न मुद्दों पर समन्वयक संबंध बरकरार रखना। यह प्रधानमंत्री को कार्यकारिणी, सुरक्षा व अन्य प्रकार के सहयोग प्रदान करती है एवं प्रधानमंत्री को अपने दैनिक कार्यों में सहायता करती है। यह गुप्त मामलों (आसूचना) व गैर सरकारी संगठनों को नियंत्रित करता है, और प्रोटोकॉल(नवाचार) एवं समारोहों की व्यवस्था भी करता है। अन्य ऐसे भवनों के विरुद्ध, बांग्लादेश के/की प्रधानमंत्री का यह कार्यालय केवल कार्यालय ही है, उनका निवासी स्थान नहीं। प्रधानमंत्री का आधिकारिक निवास, ढाका के शेर-ए-बांग्ला नगर का गणभवन है।
प्रधानमंत्री कार्यालय का वर्तमान भवन बांग्लादेश की राजधानी ढाका के व्यस्ततम् क्षेत्रो में से एक, तेजगाँव में स्थित है। इस भवन का बांग्लादेश के विभिन्न राजराजनीतिक निकायों के कार्यालय के रूप में उपयोग किये जाने का लंबा इतिहास रहा है। वर्ष 1991 पूर्व, यह राष्ट्रपति का सचिवालय था, और उसके भी पहले इस भवन की बांग्लादेश की संसद के सभास्थल के तौर पर उपयोग किया जाता था, जब फरवरी 1982 में सभास्थल को हस्तांतरित कर, नवनिर्मित जातीय संसद भवन ले आया गया। यह भवन तेजगाँव विमानगाह के निकट एक काॅम्प्लेक्स में, वृक्ष-रेखित उद्यान के मध्य स्थित है।
प्रधानमंत्री कार्यालय (पीएमओ) किसी प्रभाग या मंत्रालय के बराबर कार्य करता है। विभिन्न मंत्रालयों और डिवीजनों के बीच कार्य का आबंटन व कुछ जिम्मेदारियाँ को आवंटित की गई है। इस कार्यालय के यह प्रावधान हैं:
गणभवन
गणभवन(, उच्चारण:"गाॅनोभाॅबोन"), बांग्लादेशकी राजधानी ढाका में जातीय संसद भवन के निकट स्थित एक भवन है। यह बांग्लादेश के प्रधानमंत्री का आधिकारिक निवास है। यह ढाका के शेर-ए-बांगला नगर क्षेत्र में, संसद भवन के उत्तरी कोने पर स्थित है।
इस भवन को बांग्लादेश के प्रधानमंत्री के आधिकारिक निवास के रूप में उपयोग किया जाता है, और वश्व के अन्य ऐसे कई सरकारी निवासों के विरुद्ध, यह भवन प्रधानमंत्री के सचिवालय की मेजबानी नहीं करता, बल्कियह केवल निवास के लिये ही इस्तेमाल होता है। प्रधानमंत्री का सचिवालय अथवा कार्यालय, ढाका के तेजगाँव में प्रधानमंत्री कार्यालय के भवन में अवस्थित है, जो प्रधानमंत्री को सचिवीय, सुरक्षा व अन्य सुविधाओं व सहयोगों से भरपूर रखता है।
ईद के दिन इस भवन को आम आगंतुकों के लिए खोल दिया जाता है, और प्रधानमंत्री समाज के विभिन्न तपकों के लोगों से मिलतेहैं, जिनमें विभिन्न दलों के वरिष्ठ राजनीतिज्ञ, वरिष्ठ सैन्य व जन अधिकारी, रजनयिक, न्यायाधीश व साधारण लोग भी शामिल होते हैं।
यह भवन मीरपुर रोड और लेक रोड के चौराहे के पश्चिमोत्तरी कोने पर स्थित है। यह राष्ट्रीय संसद भवन से, पैदल, पाँच मिनट की दूरी पर स्थित है। यह राजधानी के तीव्र सुरक्षा क्षेत्रों में से एक में स्थित है और संसद भवन एवं प्रधानमंत्री कार्यालय दोनों ही गणभवन से कुछ क्षणों की दूरी पर स्थित हैं।
मोहम्मद शाहिद
मोहम्मद शाहिद (14 अप्रैल 1960-20 जुलाई 2016) एक भारतीय हॉकी खिलाड़ी थे। वे वर्ष 1980 में मॉस्को में हुए ओलंपिक खेलों में स्वर्ण पदक विजेता भारतीय हॉकी टीम के सदस्य रहे थे। इसके अलावा, वह वर्ष 1982 के एशियन गेम्स में रजत पदक और 1986 के एशियाड खेलों में कांस्य पदक जीतने वाली भारतीय हॉकी टीम के सदस्य थे। उन्हें वर्ष 1980-81 में अर्जुन पुरस्कार से सम्मानित किया गया था। हॉकी में उनके योगदान को देखते हुए भारत सरकार ने उन्हें वर्ष 1986 में पद्मश्री से सम्मानित किया था। मोहम्मद शाहिद का जन्म बनारस, उत्तर प्रदेश में 14 अप्रैल 1960 को हुआ।  शाहिद तीन ओलंपिक, दो विश्व कप और दो एशियाई खेल में भारतीय टीम के सदस्य रहे हैं। वे 1985-86 में भारतीय टीम के कप्तान भी रहे।  भारत सरकार ने शहीद को 1980-1981 में अर्जुन पुरस्कार से और 1986 में पद्म श्री पुरस्कार से सम्मानित किया। अपने कौशल और क्षमता के लिए उन्हें 1986 में एशियाई ऑल स्टार टीम में स्थान दिया गया।
२०१६ विधानसभा चुनाव
2016 में असम, पश्चिम बंगाल, तमिलनाडु, केरल व पुदुच्चेरि विधानसभाओं के लिए चुनाव हुए।
चुनावों का परिणाम इस प्रकार रहा :
चुनावों का परिणाम इस प्रकार रहा : चुनावों का परिणाम इस प्रकार रहा : चुनावों का परिणाम इस प्रकार रहा :
राकेश के॰ जैन
राकेश के॰ जैन भारतीय मूल के एक अमेरिकी वैज्ञानिक प्रोफेसर हैं। वे हार्वर्ड मेडिकल स्कूल के मैसाचुसेट्स जनरल हॉस्पिटल में ट्यूमर बायोलॉजी के प्रोफेसर हैं। 19 मई, 2016 को उन्हें अमेरिका के राष्ट्रपति बराक ओबामा ने ‘नेशनल मेडल ऑफ साइंस’ से सम्मानित किया। यह पुरस्कार प्रतिवर्ष विज्ञान, प्रौद्योगिकी एवं गणित के क्षेत्र में अभूतपूर्व योगदान प्रदान करने वाले व्यक्तियों को दिया जाता है। आईआईटी कानपुर के छात्र रहे जैन को ट्यूमर बायोलोजी पर कार्य खासकर रसोली रक्त वाहिकाओं के बीच संबंध तथा कीमाथेरेपी एवं विकिरण उपचार के प्रभावों में सुधार पर अनुसंधान के लिए कई पुरस्कारों से नवाजा जा चुका है। उन्होंने 1972 में आईआईटी कानुपर में केमिकल इंजीनियरिंग में बी टेक की डिग्री ली थी।
मेहताब अहमद ख़ानअब्बासी
सरदार मेहताब अहमद खानअब्बासी एक पाकिस्तानी राजनीतिज्ञ हैं, एवं वे ख़ैबर-पख़्तूनख़्वा के राज्यपाल भी रह चुके हैं। वे पाकिस्तान के राष्ट्रीय विधानसभा में वे NA-17 निर्वाचन क्षेत्र का प्रतिनिधित्व किया करते थे, जोकी पाकिस्तान का उत्तर पश्चिम सीमांत प्रान्त मैं है। इसके अलावा वे 1997 से 1999 तक ख़ैबर-पख़्तूनख़्वा के मुख्यमंत्री के पद पर भी रह चुके हैं।
व्हाइटहॉर्स, युकॉन
व्हाइटहॉर्स, "Whitehorse" (कुल जनसंख्या 27,889 2013 में) युकॉन प्रान्त और उत्तरी कनाडा का सबसे बड़ा नगर और युकॉन की राजधानी है। यह युकॉन का एकमात्र शहर है। दक्षिणी युकॉन में अलास्का राजमार्ग पर १४२६ किलोमीटर पर स्थित इस शहर इसकी स्थापना सन १९५० में हुई थी। यहाँ ब्रिटिश कोलम्बिया से निकल कर अलास्का किनारे बेरिंग सागर में मिलने वाली युकॉन नदी बहती है और यह शहर इसके किनारे बसा हुआ है। व्हाइटहॉर्स घाटी में बसे होने की वजह से अन्य उत्तरी कनाडा के शहरों जैसे येलोनाइफ़ के मुकाबले यहाँ का तापमान ज्यादा शुष्क रहता है। माइल्स घाटी में स्थित व्हाइट हॉर्स उतार जहाँ नदी का उतरते पानी की धाराएँ दूर से दिखने में दौड़ते हुए सफेद घोड़ों के अयाल जैसे लगते हैं के नाम पर व्हाइट हॉर्स रखा गया। इस देशांतर पर सर्दियों में दिन छोटा जबकि गर्मियों में २० घंटे तक सूर्य की रोशनी बनी रहती है। "गिनीज़ वर्ल्ड रिकॉर्ड्स" के अनुसार व्हाइट हॉर्स विश्व का सबसे कम प्रदूषण वाला शहर है।
व्हाइट हॉर्स अलास्का राजमार्ग पर 1,425 किमी (ऐतिहासिक 918 मील पत्थर) पर स्थित है जिसके चारों तरफ़ तीन पर्वत हैं: ग्रे पर्वत पूर्व में, हैकेल पहाड़ी पूर्वोत्तर में और गोल्डेन हॉर्न पर्वत दक्षिण में। नदी उतार जिसके नाम पर शहर का नाम पड़ा था अब श्क्वाता झील के नीचे अदृष्य हो चुके हैं। क्षेत्रफल के लिहाज से व्हाइटहॉर्स कनाडा का उन्यासीवाँ सबसे बड़ा शहर है। शहर की सीमाएँ एक समकोण त्रिभुज के आकार की हैं।
उपग्रह बस
एक उपग्रह बस किसी उपग्रह का वह मूल ढाँचा होता है जिसपर उपग्रह के विभिन्न प्रणालियाँ लगी रहती हैं और इसके जरिये एक दूसरे से जुड़ी रहती हैं। इसे स्पेसक्रॉफ्ट बस यानि अंतरिक्षयान बस भी कहा जाता है। यह बस किसी उपग्रह या अंतरिक्ष यान का मूल ढाँचा होता है जो उपग्रह के विभिन्न यंत्रों, प्रायोगिक प्रणालियों को वैज्ञानिक तरीकों से रखने और एक दूसरे से जोड़ने लिये एक मजबूत आधार उपलब्ध कराता है।
ये आम तौर पर भूसमकालिक कक्षा के उपग्रहों में उपयोग किया जाता है, और उनमें भी मुख्यत: संचार उपग्रहों में इनका अधिक इस्तेमाल होता है। निचली कक्षा के अंतरिक्ष यानों में भी इनका इस्तेमाल होता है।
बस आधारित ढाँचों पर आधारित उपग्रह विशिष्ट प्रणालियों के अनुरूप बनाने के लिये होते हैं।
कुछ उपग्रह-बस के उदाहरण हैं।
एक उपग्रह-बस में मुख्यत: निम्नलिखित संघटक होते हैं:
फ़्रान्स के समुद्र-पार विभाग और क्षेत्र
फ़्रान्स के समुद्र-पार विभाग और क्षेत्र (फ़्रान्सीसी: Départements et territoires d'outre-mer, देपार्तमों ए तेरेत्वार दूत्र-मेर; अंग्रेज़ी: Overseas departments and territories of France), जिन्हें अनौपचारिक रूप से दोम-तोम (DOM-TOM) कहा जाता है, फ़्रान्स द्वारा शासित ऐसे क्षेत्र हैं जो यूरोप के महाद्वीप से बाहर हैं। यह दक्षिण अमेरिका, हिन्द महासागर, प्रशांत महासागर और अटलांटिक महासागर में स्थित हैं। इनमें से कुछ क्षेत्रों पर कोई स्थाई आबादी नहीं है लेकिन बहुत से स्थानों पर लोग रहते हैं। यह स्थानीय निवासी फ़्रान्स के नागरिक माने जाते हैं और इन्हें फ़्रान्सीसी संसद में अपने सांसद व प्रतिनिधि भेजने का अधिकार है।
लाल जंगली मुर्गा
लाल जंगली मुर्गा () (Gallus gallus) फ़ीज़ेन्ट कुल का पक्षी है जो उष्णकटिबंध के इलाकों में पाया जाता है। इस पक्षी के अन्य नाम इस प्रकार हैं:
यह पक्षी पाकिस्तान, , बांग्लादेश, नेपाल, भूटान, चीन, म्यानमार, लाओस, कम्बोडिया, वियतनाम, थाइलैंड, इंडोनेशिया, सिंगापुर, मलेशिया, फ़िलीपीन्स तथा तिमोर का मूल आवासी है, तथा इसे औस्ट्रेलिया, दोमिनिकन गणराज्य, फ़िजी, जमाइका, मार्शल द्वीपसमूह, माइक्रोनीशिया, नाउरु, उत्तरी मरिआना द्वीपसमूह, पलाउ, पोर्टो रीको तथा हवाई में मनुष्यों द्वारा प्रचलित किया गया है।
यह पक्षी समुद्र तल से लेकर ५,००० फ़ीट (१,५२४ मीटर) तक की ऊँचाई में पाया जाता है तथा शीतकाल में ३,००० फ़ीट (९१४ मीटर) से ऊपर देखने को नहीं मिलता है। इसे बाँस के वन पसंद हैं लेकिन यह घने वनों और झाड़ के क्षेत्रों में भी प्रचुर मात्रा में पाया जाता है।  यह पक्षी वैसे तो खेतों से अनाज खाना पसन्द करता है लेकिन मौका मिलने पर कीट-पतंगे खाने से भी परहेज़ नहीं करता है। फ़सल कटने का मौसम न हो या यह जंगल में बहुत अन्दर हो तो इसके आहार में बीज, घास, नई कोपलें और कलियाँ भी शामिल होते हैं।  इस पक्षी का प्रजनन काल जनवरी से जुलाई तक चल सकता है। अमूमन यह ४ से ६ अण्डे देते हैं लेकिन किसी-किसी घोंसले में ११ अण्डे भी पाये गये हैं। घोंसला सुविधा के अनुसार ज़मीन में बनाया जाता है। कहीं पर ज़मीन खोदकर सिर्फ़ गड्ढा कर दिया जाता है व अन्य स्थानों में गड्ढे को पत्तियों या घास से अस्तर लगा दिया जाता है। नर की लंबाई २५ से २८.२ इंच (६३.५ से ७२ से.मी.) तथा मादा की लंबाई १६.५ से १८.२५ इंच (४२ से ४६ से.मी.) होती है।
सदाशिव पेठ
सदाशिव पेठ एक क्षेत्र है जो भारतीय राज्य महाराष्ट्र के पुणे ज़िले में स्थित है। क्षेत्र का नाम पेशवा सदाशिव राव के नाम पर रखा गया है।
बाधा द्वीप
बाधा द्वीप (barrier island) तटों पर स्थित एक प्रकार के द्वीप होते हैं जो बहुत चपटे या ढेरों के रूप में जमा रेत के बने होते हैं और समुद्री लहरों व ज्वारभाटाओं द्वारा तट के समानांतर बन जाते हैं। यह अक्सर शृंखलाओं में बन जाते हैं जिनमें चंद द्वीपों से लेकर दर्ज़न से भी अधिक द्वीप हो सकते हैं। आंधी-तूफ़ान और अन्य प्रक्रियाओं से इनमें बदलाव होते रहते हैं लेकिन बाधा द्वीप समुद्री लहरों की ऊर्जा झेलकर अपने पीछे स्थित खारी अनूप झीलों के पानी को शांत रखते हैं जिससे वहाँ आर्द्रभूमि वातावरण पनप सकते हैं।
बाधा द्वीपों की शृंखलाएँ सैंकड़ों किलोमीटर तक चल सकती हैं जिनमें लम्बे आकार के द्वीप एक दूसरे से केवल ज्वारभाटा जल के प्रवाह द्वारा कटी हुई नहरों से से अलग परिभाषित होते हैं। संयुक्त राज्य अमेरिका के टेक्सस राज्य का पादरे द्वीप विश्व का सबसे लम्बा बाधा द्वीप है और इसकी लम्बाई १८२ किमी है। अनुमान लगाया गया है कि दुनिया के लगभग १३% तटरेखाओं पर बाधा द्वीप बने हुए हैं।
जसवंत सिंह राजपूत
जसवंत सिंह राजपूत (जन्म 10 अगस्त 1926, दिल्ली )भारत के पूर्व हॉकी खिलाड़ी थे। वह 1952 में मोहन बागान से जुड़े। जसवंत 1948 के लंदन ओलिंपिक और 1952 के हेलसिंकी ओलंपिक में स्वर्ण पदक जीतने वाली भारतीय टीम के सदस्य रहे हैं। 28 जनवरी 2015 को लंबी बीमारी के बाद, 88 वर्ष की उम्र में उनका निधन हो गया।
पंकलंघी
पंकलंघी (अंग्रेज़ी: , मडस्किपर; बंगाली: , चिड़िम माछ) एक प्रकार की उभयचर मछली होती है, यानि ऐसी मछली जो लम्बे समय के लिये पानी से बाहर गीली रेत में रह सके और कुछ हद तक चलने में भी सक्षम हो। पंकलंघी अपने फ़िनों का प्रयोग कर के धरती पर चल पाती हैं और ऐसे क्षेत्रों में रहती हैं जो ज्वार-भाटा से कभी तो समुद्री पानी से ढके होते हैं और कभी पानी से बाहर हो जाते हैं। इन क्षेत्रों में अन्य मछलियाँ भी रहती हैं लेकिन, जहाँ वे पानी वापस जाने पर बचने वाले पानी के छोटे पोखरों में आश्रय लेती हैं, वहाँ पंकलंघी खुली रेत पर ही भ्रमण करने लगते हैं।
केरल अनूपझीलें
केरल अनूपझीलें या केरल बैकवॉटर्स भारत के दक्षिण में स्थित केरल राज्य में अरब सागर से सामांतर कुछ दूरी पर स्थित खारी अनूप झीलों और झीलों की एक शृंखला है। इसमें प्राकृतिक और कृत्रिम नहरों द्वारा जुड़ी हुई पाँच बड़ी झीलें हैं जिनमें ३८ नदियाँ जल लाती हैं। यह केरल की उत्तर-दक्षिण लम्बाई के लगभग आधे भाग पर विस्तृत है। केरल अनूपझीलें पश्चिमी घाट से उतरती हुई नदियों के नदीमुखों के सामने समुद्री लहरों व ज्वार-भाटा के प्रभाव से बने बाधा द्वीपों के पीछे बन गई हैं।
केरल अनूपझील क्षेत्र में नहरों, झीलों, नदियों और समुद्री क्षेत्रों पर विस्तृत ९०० किलोमीटर से अधिक जलमार्ग हैं। यहाँ जल के किनारे कई गाँव और नगर बसे हुए हैं जहाँ से पर्यटक इन अनूपझीलों का आनंद लेने आते हैं। भारत का राष्ट्रीय जलमार्ग ३ यहाँ कोल्लम से कोट्टापुरम तक २०५ किमी तय करता है और दक्षिणी केरल में तट के साथ-साथ समानांतर चलता है। यह माल-वहन और पर्यटन के लिये महत्वपूर्ण है।
२०० वर्ग किमी क्षेत्रफल वाली अष्टमुडी झील कोल्लम के पास स्थित है और यह पर्यटकों द्वरा सबसे अधिक देखी जाने वाली झील है। इसके सम्बन्धित एक विस्तृत नहरों का जाल है जो पास के शहर में बिछी हुई हैं।
उत्तर से दक्षिण क्रमानुसार इस क्षेत्र की महत्वपूर्ण नदियाँ (और उनकी लम्बाई) इस प्रकार हैं: वालपट्टनम नदी (११० किमी), चलियार नदी (६९ किमी), कदलुंदिपुड़ा (२०९ किमी), चालाकुडी नदी (१३० किमी), पेरियर (२४४ किमी), पम्बा (१७६ किमी), अचनकोइल (१२८ किमी) और कल्लदायार (१२१ किमी)। इनके अतिरिक्त ३५ अन्य छोटी नदियाँ और झरने पश्चिमी घाट से उतरकर आते हैं जिनमें से कई पर नाविक परिवहन चलता है।
केरल अनूपझीलों का एक अनूठा पारिस्थितिक तंत्र है जहाँ नदियों का मीठा पानी अरब सागर के खारे पानी से मिलता है। कोल्लम में नीन्दाकारा के पास यहाँ एक बाँध बनाया गया है जिस से खारे समुद्री पानी को रोका जाता है ताकि मीठा पानी बचा रहे और सिंचाई के लिये प्रयोग किया हाता है।
इसमें जलीय जीव जातियाँ पनपती हैं जिनमें केकड़े, मेढक, पंकलंघी, कई प्रकार के जलीय पक्षी (जैसे कि टर्न, किंगफिशर, डार्टर व जलकाक) और प्राणी (जैसे कि ऊदबिलाव और कछुआ) रहते हैं। ताड़, केतकी और कई पत्तेदार पौधे और झाड़ियाँ इन अनूपझीलों के किनारों को हराभरा रूप देती हैं।
नगला गूजर, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड:  राज्य कोड :09 जिला कोड :135 तहसील कोड : 00720
नगला हशा, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड:  राज्य कोड :09 जिला कोड :135 तहसील कोड : 00720